text: Chauffør fik blackout på motorvejen
  16 august 2011 kl. 06.14
  En 52-årig lastbilchauffør kørte natten til tirsdag galt på motorvej E45 ved Hedensted. Da han var på vej sydpå fik han det pludseligt dårligt og kørte ind i autoværnet og påkørte et skilt.
  - Vi får kontaktet speditøren, der tilkaldte en ny chauffør, fortæller vagtchef hos Sydøstjyllands Politi, Stig Simonsen, til Vejle Amts Folkeblad.
   
  Han siger, at chaufføren fik et blackout, og da politiet kom til stedet, var den 52-årige chauffør tydeligt forvirret.
  Uheldet skete omkring kl. 2.30.
  